el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el en en en en en en en en en en en en
Συνάντηση ΠΑΣΟΚ – Κίνημα Αλλαγής με εκπροσώπους της Πρωτοβουλίας για τη Διασφάλιση της Δημόσιας Διαχείρισης του Νερού • ΣΕΚΕΣ για Δημόσια ΕΥΔΑΠ
Καλωσήρθατε! Συνδεθείτε στον λογαριασμό σας
το όνομα χρήστη σας
ο κωδικός πρόσβασης σας
Forgot your password? Get help
Πολιτική Προστασίας Προσωπικών Δεδομένων
Ανακτήστε τον κωδικό σας
Ένας κωδικός πρόσβασης θα σταλθεί με e-mail σε εσάς.
Συνάντηση ΠΑΣΟΚ – Κίνημα Αλλαγής με εκπροσώπους της Πρωτοβουλίας για τη Διασφάλιση της Δημόσιας Διαχείρισης του Νερού
Συνάντηση με εκπροσώπους της Πρωτοβουλίας για τη Διασφάλιση της Δημόσιας Διαχείρισης του Νερού πραγματοποίησαν στη Βουλή, ως εκπρόσωποι του ΠΑΣΟΚ – Κίνημα Αλλαγής, οι Βουλευτές κ. Χρήστος Γκόκας, Υπεύθυνος του Τομέα Υποδομών και Μεταφορών και  κ. Κώστας Σκανδαλίδης, Υπεύθυνος του Τομέα Οικονομικών, μαζί με τον κ. Γιάννη Κουτσούκο, Γραμματέα του Τομέα Οικονομικών, τον κ. Χάρη Δούκα, Γραμματέα του Τομέα Ενέργειας, και τον κ. Θανάση Κολλιόπουλο, Επιστημονικό Συνεργάτη του Προέδρου, κ. Ν. Ανδρουλάκη.
Από την πλευρά της Πρωτοβουλίας συμμετείχαν ο κ. Ηλίας Κορλός, Πρόεδρος του Συλλόγου Επιστημονικού Προσωπικού της ΕΥΔΑΠ, ο κ. Γεώργιος Δήμτσας, Πρόεδρος του Συλλόγου Μηχανικών ΕΥΔΑΠ, ο κ. Γεώργιος Ραντίτσας, Πρόεδρος του Σωματείου Εργαζομένων στον Τομέα της Αποχέτευσης ΕΥΔΑΠ, η κα Ευαγγελία Σωτηροπούλου και ο κ. Περικλής Ζήκας εκπρόσωποι του Περιβαλλοντικού Δικτύου.
Τα μέλη της «Πρωτοβουλίας» αναφέρθηκαν σε σοβαρά ζητήματα που ταλανίζουν την ΕΥΔΑΠ, και συγκεκριμένα στην εφαρμογή των αποφάσεων της Ολομέλειας του ΣτΕ, για την άμεση Επιστροφή των μετοχών της ΕΥΔΑΠ από το Υπερταμείο στο Κράτος.
Επιπρόσθετα επεσήμαναν την ανάγκη για άμεση ακύρωση του Διαγωνισμού του Υπουργείου Υποδομών και Μεταφορών, που αφορά στην  παραχώρηση για είκοσι χρόνια, με Σύμπραξη Δημοσίου και Ιδιωτικού Τομέα (ΣΔΙΤ), του Εξωτερικού Υδροδοτικού Συστήματος (Ε.Υ.Σ.) της Αττικής, καθώς εμπλέκονται ιδιωτικά συμφέροντα στην ποιότητα και στην τιμή του νερού για τους πολίτες.
Παράλληλα υπογράμμισαν ότι πρέπει να μπει φρένο στη σκανδαλώδη διαχείριση της ΕΥΔΑΠ, με ενδεικτικά παραδείγματα τη διανομή μερίσματος για τη χρήση 2021, αλλά και παρελθουσών χρήσεων της ΕΥΔΑΠ, την επικείμενη επιστροφή κεφαλαίου από τα Αποθεματικά της ΕΥΔΑΠ, κ.α..
Επιπλέον ζήτησαν να σταματήσουν οι μαζικές διακοπές υδροδότησης των νοικοκυριών, που αδυνατούν να πληρώσουν τους λογαριασμούς ύδρευσης, και αυτό για να αυξηθεί το «μπόνους» αποδοτικότητας της διοίκησης, και ταυτόχρονα να αυξηθεί η δωρεάν παρεχόμενη ποσότητα ύδατος στους δικαιούχους του Επιδόματος Κοινωνικής Αλληλεγγύης (από τα 2 m3/άτομο/μήνα στα 3 m3/άτομο/μήνα, η οποία είναι η απαιτούμενη φυσιολογική κατανάλωση) και να διευρυνθεί η κατηγορία των δικαιούχων.
Επίσης τα μέλη της «Πρωτοβουλίας» ενημέρωσαν ότι επιθυμούν από τα κόμματα της αντιπολίτευσης να επιδιώξουν την ανάδειξη και προβολή των παραπάνω θεμάτων.
Από την πλευρά τους οι εκπρόσωποι του ΠΑΣΟΚ- Κίνημα Αλλαγής δήλωσαν ότι είναι σημαντική και θετική η συγκρότηση της Πρωτοβουλίας, ως κοινωνική συμμαχία περιβαλλοντικών οργανώσεων, σωματείων και κοινωνικών φορέων.
Εξέφρασαν, για ακόμα μια φορά, τη θέση του κόμματος ότι το νερό αποτελεί δημόσιο αγαθό και ανθρώπινο δικαίωμα, και η διαχείρισή του ανήκει στο Δημόσιο Τομέα, καθώς και τη συμφωνία και τη στήριξή τους:
Για την άμεση εφαρμογή της απόφασης του ΣτΕ για την επιστροφή των μετοχών της ΕΥΔΑΠ στο Δημόσιο. Υπενθυμίζοντας την αντίθεση του ΠΑΣΟΚ-Κίνημα Αλλαγής στην εκχώρηση των μετοχών της ΕΥΔΑΠ στο Υπερταμείο με το Ν. 4889/2016.
Για την ακύρωση του διαγωνισμού μέσω ΣΔΙΤ και την παραχώρηση της διαχείρισης, συντήρησης και λειτουργίας του Εξωτερικού Υδροδοτικού Συστήματος (ΕΥΣ) σε ιδιώτες.
Για την ανάδειξη των επιλήψιμων πρακτικών και κακοδιοίκησης στην ΕΥΔΑΠ.
Για την ανάγκη αναστολής των διακοπών νερού για τις ευάλωτες κοινωνικές ομάδες, την αύξηση της δωρεάν παρεχόμενης ποσότητας νερού και τη διεύρυνση της κατηγορίας των δικαιούχων.
Επίσης οι εκπρόσωποι του ΠΑΣΟΚ- Κίνημα Αλλαγής δήλωσαν ότι θα συνεχίσουν να αναδεικνύουν όλα αυτά τα ζητήματα, στο μέγιστο δυνατό βαθμό, με την ανάληψη αντίστοιχων πρωτοβουλιών  στα πλαίσια των Κοινοβουλευτικών Διαδικασιών.
Προηγούμενο άρθροΨήφισμα του Δημοτικού Συμβουλίου Πειραιά για τη διαφύλαξη του δημόσιου χαρακτήρα του κοινωνικού αγαθού του νερού
Επόμενο άρθροΔεν έχουν πρόσβαση σε πόσιμο νερό 1,1 δισεκατομμύρια άνθρωποι στον πλανήτη
ΠΡΩΤΟΒΟΥΛΙΑ ΓΙΑ ΤΗ ΔΙΑΣΦΑΛΙΣΗ ΤΗΣ ΔΗΜΟΣΙΑΣ ΔΙΑΧΕΙΡΙΣΗΣ ΤΟΥ ΝΕΡΟΥ
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
«Το νερό ως κοινό αγαθό» – Eκδήλωση του ευρωπαϊκού προγράμματος Cultural H.ID.RA.N.T.
Συγκέντρωση διαμαρτυρίας στο ΣΤΕ – Τετάρτη 21/9/2022 στις 8:00 π.μ. – Όχι στην αντιδημοκρατική εκτροπή και την απαξίωση του ΣτΕ
Καταγγελίες των εργαζομένων της ΕΥΑΘ για θεσμική εκτροπή
«Μην πίνετε το νερό»: Η κατάρρευση της υδροδότησης στην πλουσιότερη χώρα του πλανήτη
Γερμανία: Λιγοστεύει το νερό και προκαλεί περιφερειακές συγκρούσεις
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.